CELEX: 62015TN0551
Language: mt
Date: 2015-09-25 00:00:00
Title: Kawża T-551/15: Rikors ippreżentat fil-25 ta’ Settembru 2015 – Il-Portugall vs Il-Kummissjoni

23.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 389/62
            
         Rikors ippreżentat fil-25 ta’ Settembru 2015 – Il-Portugall vs Il-Kummissjoni
   (Kawża T-551/15)
   (2015/C 389/70)
   Lingwa tal-kawża: il-Portugiż
   
      Partijiet
   
   
      Rikorrenti: Ir-Repubblika Portugiża (rappreżentanti: L. Inez Fernandes, M. Figueiredo, P. Estêvão u J. Saraiva de Almeida, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni C(2015) 4076 (1), sa fejn hija eskludiet mill-finanzjament tal-Unjoni Ewropea l-ammont ta’ EUR 5 01  445,57 relatat mal-ispejjeż iddikjarati mir-Repubblika Portugiża taħt kittien u qanneb għas-sena 1999/2000,
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi li jirrigwardaw:
   
               1)
            
            
               Ksur tal-Artikolu 5(2) tar-Regolament Nru 729/70 (2): Il-Kummissjoni ma pprovatx l-eżistenza ta’ ksur tar-regoli ta’ organizzazzjoni komuni tas-swieq agrikoli;
            
         
               2)
            
            
               Ksur tal-Artikolu 5(2) tar-Regolament Nru 729/70, talli ma ġewx sodisfatti r-rekwiżiti stabbiliti mill-Kummissjoni fil-linji gwida uniformi li jirriżultaw fid-Dokument Nru VI/5330/97 (3), għall-applikazzjoni ta’ korrezzjoni finanzjarja b’rata fissa ta’ 25 %;
            
         
               3)
            
            
               Ksur tal-Artikolu 31 tar-Regolament Nru 1290/2005 (4): Spejjeż imwettqa iktar minn 24 xahar ilu – peress li d-deċiżjoni kkontestata, billi eskludiet mill-finanzjament Komunitarju spejjeż imwettqa fis-snin 1999 u 2000, tiċħad il-finanzjament tal-ispejjeż imwettqa iktar minn 24 xahar qabel il-komunikazzjoni tal-Kummissjoni lill-awtoritajiet Portugiżi, bil-miktub, tar-riżultati tal-verifiki li jirriżultaw mill-annullament tad-Deċiżjoni tal-Kummissjoni tat-28 ta’ April 2006 (5).
            
         
      (1)  Deċiżjoni ta’ Implimentazzjoni tal-Kummissjoni (UE) 2015/1119, tat-22 ta’ Ġunju 2015, li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (ĠU L 182, p. 39).
   
      (2)  Regolament tal-Kunsill (KEE) Nru 729/70, tal-21 ta’ April 1970, dwar il-finanzjament tal-Politika Agrikola Komuni (ĠU L 94, p. 13).
   
      (3)  Dokument VI/5330/97, tat-23 ta’ Diċembru 1997, Linji gwida tal-Kummissjoni li jirrigwardaw il-kalkolu tal-konsegwenzi finanzjarji fil-preparazzjoni tad-deċiżjoni ta’ clearance tal-kontijiet tal-FAEGG-Garanzija.
   
      (4)  Regolament tal-Kunsill (KE) Nru 1290/2005, tal-21 ta’ Ġunju 2005, dwar il-finanzjament tal-Politika Agrikola Komuni (ĠU L 209, p. 1).
   
      (5)  Deċiżjoni tal-Kummissjoni, tat-28 ta’ April 2006, li teskludi mill-finanzjament Komunitarju ċerti spejjeż imwettqa mill-Istati Membri taħt il-Fond Agrikolu Ewropew ta’ Gwida u Garanzija (FAEGG), Taqsima Garanzija (ĠU L 124, p. 21).